
NAGYCSALADOSOK FRDI EGYESULETE




                        Nagycsaládosok Országos Egyesületének a tagja

                        2030 Érd, Kádár u. 15.  Levélcím: 2031 Érd, Pf. 204


2025/1 Közgyűlés
Jegyzőkönyv
Készült az Ága-Boga Nagycsaládosok Érdi Egyesülete közgyűlésén, 2025. május 8. napján, helyszín a Festál Étterem és Hennessy Klub (2030 Érd, Dávid u. 4.). 
A 2025. május 8-án 18.00 órára meghirdetett időpontban nem jelent meg a rendes tagok több, mint fele, így a közgyűlés nem volt határozatképes, ezért 2025. május 8-án 18:30-ra a közgyűlés ismételten összehívásra került. A megismételt közgyűlés a megjelentek létszámától függetlenül határozatképes. 
Jelen vannak a csatolt jelenléti ív szerint 30 fő rendes tag, valamint 19 fő meghatalmazással. 
Tóth Andor levezető elnök ismerteti a napirendi pontokat: 
Napirendi pontok:

1.  Önkéntesek köszöntése 
2.  Levezető elnök, jegyzőkönyvvezető, jegyzőkönyv hitelesítők megválasztása
2.  2024. évi beszámolók bemutatása és elfogadása
3.  2025. évi tervek, programok ismertetése
4.  Egyebek, hozzászólások
A jelenlévők a napirendi pontokat egyhangú szavazással elfogadják.
1. Önkéntesek köszöntése

A szeptemberi közgyűlésen tartjuk.

2. Levezető elnök, jegyzőkönyvvezető, jegyzőkönyv hitelesítők, valamint a számláló bizottság megválasztása 
Elsőként Molnárné Bognár Éva, az Ága-Boga Nagycsaládosok Érdi Egyesületének elnöke köszönti a megjelenteket, majd felkéri levezető elnöknek Tóth Andort, akit a közgyűlés egyhangú szavazással elfogad.

Tóth Andor jegyzőkönyvvezetőnek Rába Mónikát, a jegyzőkönyv hitelesítőinek Jónás Lillát és Vágó Lászlót javasolja. A jelenlévő tagok a jegyzőkönyvvezető személyét, a jegyzőkönyv hitelesítőket egyhangú szavazással elfogadják. 
3. 2024. évi beszámolók bemutatása és elfogadása
· A közhasznúsági bevétel 22645000 Ft, kiadás 19079000 Ft, tárgyi eredmény 3566000 Ft;
· A bevételek: tagdíj: 1170000 Ft, támogatások: 14855000 Ft, adó 1%: 226000 Ft;
· A munkabér: 2269680 Ft 

· a tagdíjak önmagukban nem fedezik a munkabért, pályázati forrásokból finanszírozza az egyesület;

· két nyertes NEA pályázat 3750 e Ft, normatív támogatás 1230 e Ft, Városi Civil Alaptól 6000 e Ft, a Miniszterkabinettől kapott összeg 5000 e Ft, valamint a NOE belső pályázaton nyertünk 105e Ft-ot;

· minden rendszeresen szervezett, hagyományosnak tekintett programunkat megvalósítottuk (Házasság Hete, Életvédelmi nap, Közgyűlés, Családi napok (nyáron), Évzáró);

· a pedagógus projekt lezárult, melyet pályázatból valósítottunk meg;

· részt vettünk a nyári Erzsébet táborban;

· adventi buszos kirándulást szerveztünk Pozsonyba;

· rendszeresen részt veszünk a NOE rendezvényein, mint tagegyesület; 
· rendszeresen részt veszünk élelmiszer és tanszergyűjtéseken (NOE, Élelmiszerbank);

· az Élelmiszerbank 2024-es évben nem kötött több (nagycsaládos) szervezettel, köztük velünk sem új szerződést, ezért még nagyobb szerepet kap az élelmiszergyűjtés az egyesületben; 

· saját családjainkon kívül rendszeresen támogatunk környezetünkben élő rászoruló családokat, szervezeteket;

A jelenlévők a 2024. évi közhasznúsági beszámolót egyhangú szavazással elfogadják.
4. 2025. évi tervek, programok ismertetése 
Az Elnök azzal a kéréssel fordul a tagság felé, hogy a jövőben bárkinek gondja, problémája, észrevétele van az egyesülettel kapcsolatban, az elnöknek jelezze az elnok.agaboga@gmail.com e-mail címre vagy elmondhatja az elnökségi ülésen, mely nyitott minden tag számára és ne a levelezőlistát használja erre a célra.
Az Egyesület továbbra is politikamentes kíván lenni és mindig a családok érdekeit tartja szem előtt. Az év elején az elnökség egyeztetett Dr. Csőzik Lászlóval, Érd polgármesterével és a jövőbeni szorosabb együttműködést célozták meg. Az Egyesület részt vesz a városi rendezvényeken (Baba-mama sarok, kézműves gyerekeknek), cserébe az Egyesület logója szerepel a városi programokon, így több család megismer minket és a város kedvezményekkel támogatja az egyesület saját rendezvényeit.
A Közösségi Ház még mindig nincs az egyesület tulajdonában, illetve nincs hosszabbtávú szerződés, amellyel pályázni lehetne a felújításra. Az elnökség ezzel is foglalkozik. A konyha felújítása elindult.

A NOE programokon idén is részt kívánunk venni, mint tagegyesület.

Az egyesület a 2025-ös évben is szeretne részt venni élelmiszergyűjtésben (NOE, Élelmiszerbank), hogy támogatni tudja élelmiszeradománnyal is a családokat. Az elnökség ismételten felhívja a tagság figyelmét a kötelezettségeire, egy egymást segítő közösség akkor tud jól működni, ha mindenki kiveszi a részét a munkából. 
Az elnökség a tagcsaládok aktivizálását tervezi oly formán is, illetve az elnökség munkáját segítve ezzel, hogy az egyes egyesületi programokhoz projektfelelőst választunk, akik vállalják a projekt koordinálását.
Az elnökség az ötletekre mindig nyitott, szeretné, ha az egyesület egy élő közösség legyen.

5. Egyebek, hozzászólások
A közgyűlés az alábbi témákat érintette:

1. Tavaszi élelmiszergyűjtés három áruházban

Tavasszal a NOE által szervezett élelmiszergyűjtés mellett az egyesületnek lehetősége volt az Élelmiszerbank szervezésében is gyűjteni. Az egyesület két áruházra pályázott: a Balatoni úti LIDL, mely új helyszín és nagyon közel van a Közösségi Házhoz, valamint a törökbálinti Auchan áruházban, mely a gyermekbarát hely miatt kiváló a gyűjtésre.
Az egyesület megnyerte ezeket az áruházakat, de emellett az Élelmiszerbank személyes megkeresése során bevállalta a budaörsi Tesco áruházat is, mely bár látható volt, hogy az egyesület számára megerőltető lesz, protokolláris okból kifolyólag nem volt más választás.

2. Levelezőlista váltás és a szükséges lépések
Az Egyesület régi levelezőlistáját kezelő moderátor technikailag ellehetetlenítette a teljes tagság számára a levelezőlista használatát, ezért az elnökség új levelezőlistát hozott létre, melynek tulajdonosa a mindenkori elnök, valamint teljes hozzáférése van minden elnökségi tagnak és az ügyintézőnek. 
A közgyűlés javaslatára az Elnök felkéri Wolf Richárdot, a Felügyelő Bizottság elnökét, hogy kezdeményezze a régi levelezőlista tartalmának visszaszerzését.
3. Városi rendezvényeken való részvétel

A várossal való szorosabb együttműködés keretében az egyesület részt vesz a városi rendezvényeken, melynek az egyesület részéről nem feltétlen a tagtoborzás kell legyen a célja, hanem értékfelmutatás, hogy az Ága-Boga családjai nagycsaládos példaként megjelenjenek a társadalomban.

Az első alkalom Húsvét hétfőre esett, mely nem volt a legszerencsésebb döntés annak ellenére, hogy nagyon sokan vettek részt a programokon.

4. Szeptemberi tisztújító közgyűlés

Szeptemberben lejár az elnökség mandátuma. Szatmáryné Szász Anikó jelezte, hogy nem szeretne tovább elnökségi tag lenni egyéb elfoglaltságai miatt, de szeptemberi közgyűlésig még vállalja a feladatot. Tisztújításon kívül alapszabály módosítás, az elnök mandátumának változtatására is sor kerül.

5. Tiszteletbeli tagság kérdése

Az Alapszabály lehetővé teszi a tiszteletbeli tagság odaítélését egy tagcsaládnak. Az elnökségnél felmerült az a kérdés, mi történik, ha az elnökség által javasolt tagcsaládot a közgyűlés nem szavazza meg. Az elnökség ennek kapcsán is tervez alapszabályt módosítani.
6. Önkéntes órák szabályozása
Az elnökség elérkezettnek látja az időt az önkéntes óraszám emelésre. Számos program van, ahol az Egyesületnek, mint közhasznú egyesület meg kell jelenni, illetve részt kell venni és ehhez szükség van a családok aktivizálására. A közgyűlésen felmerült, hogy legyen egy hármas kötelező elem a teljesítendő önkéntes óráknál, így a családok választási lehetőséget kapnak, valamint készül egy részletes feladatlista, ahol a feladatokért járó önkéntes óraszámok is szerepelnek.
Tóth Andor megköszöni a jelenlévőknek a részvételt és berekeszti az ülést 20 óra 15 perckor.
Melléklet: 
-     Jelenléti ív 
· Közhasznúsági jelentés

· Mérleg

Érd, 2025. május 8.

       Rába Mónika

 levezető elnök




    jegyzőkönyvvezető

…………………………………………

      Vágó László
jegyzőkönyv hitelesítő

